
VEJLEDNING TIL TURNERINGSLEDELSE
Vi hjælpes ad, så alle i Quicke Quinder arrangerer en turnering i løbet af sæsonen. Det er mest almindeligt at være 2 personer om at arrangere og afholde en turnering. 
Sådan gør I:
I god tid:
1. Tag kontakt til QQ-matchledelse og bliv skrevet på en dato.
2. Tal med QQ matchledelsens sponsoransvarlige så̊ vi kan afklare, om der er sponsorer til turneringen. Måske er der allerede skaffet en sponsor eller I har selv fundet en. Vores lave kontingent skyldes, at vi har sponsorer på mange turneringer, men det er ikke et krav. Hvis der ikke kan skaffes en sponsor, vil QQ-matchledelse sørge for gavekort/præmier.
Har I brug for markeringsstandere mm., så kan disse afhentes i sekretariatet/shoppen.
HUSK tættest på hul 4 på green og afleveres til jer med navn, præstation og evt. mål.
Før turneringen:
1. Planlæg turneringsbestemmelser
2. Hent sponsorpræmier hvis I har aftalt med QQ-matchledelse, at I selv har skaffet sponsor.
3. Køb klappepræmier, hvis I selv står for det.
4. Print turneringsbestemmelser.

På turneringsdagen
1. Senest kl. 13.00:
Læg turneringsbestemmelser og flag mm. klar på bordet i golfklubbens hall. (Eller aflever det hele på klubbens kontor dagen før).
2. Efter turneringen:
QQ-matchledelsen vil hjælpe med evt. efterregistreringer eller hvis der er tekniske udfordringer med den elektroniske scoreindtastning i Golfbox. Matchledelsen vil også sørge for efterfølgende handicapregulering.
Turneringsledelsen får oplysninger om dagens vindere og klappepræmier fra QQ-matchledelsen og sørger herefter selv for uddeling af præmier.
3. Senest kl. 21 (ved 18-huller):
Uddel præmier og præsenter jeres sponsor. Sponsor er velkommen til 5 minutters taletid og til uden beregning (efter aftale med QQ-matchledelsen) at deltage i spisningen og dertil få 1 øl/vand/vin. Sponsor har mulighed for evt. at medbringe 1 gæst.
Ved præmieoverrækkelsen nævner I først, hvor mange spillere i hver række, der i alt har været med i dagens match.
Når I overrækker præmierne, nævner I den enkelte vinders placering, handicap, Stable Ford point og navn. Dagens præmiemodtagere skal være til stede ved præmieoverrækkelsen, ellers går præmien videre. Derfor er det en fordel at begynde med præmie til den bedst placerede i en række.
Her lidt uddybende information:
Mere om præmier
Der er præmier til de bedste i række A, B og C og klappepræmier til de heldige uanset række. Hvis I har valgt det og har præmier nok, er der også̊ præmier til sitegames som fx længste drive.
TASTER Wine v/ Annemette Paustian er fast sponsor på hul 4, hvor der er en præmie til den spiller, der er nærmest flaget på green indenfor 8 meter.


Til vinderne i række A, B og C:
Som minimum gives følgende præmier:

	Ved 6 spillere i en række:
	Der er en 1. præmie

	Ved 7-12 spillere i en række:
	Der er en 1. og en 2. præmie

	Ved 13-18 spillere i en række:
	Der er en 1., 2. og 3. præmie

	Ved 19 spillere eller flere i rækken:
	Der er en 1., 2., 3. og 4. præmie



Bemærk, at de spillere, som ikke er tilmeldt turneringen, ikke tæller med ved beregningen af antallet af præmier og ikke tildeles præmier. 
I må gerne give flere præmier, hvis I har sponsor på og der er præmier nok til at gøre det. Hvis I ikke har en sponsor, sørger QQ for:

1. præmie: Gavekort på 250 kr. til Proshoppen eller Restauranten
2. præmie: Gavekort på 150 kr. til Proshoppen eller Restauranten
3. præmie: Gavekort på 100 kr. til Proshoppen eller Restauranten
4. præmie: 1 flaske vin eller 3 golfbolde.
Hvis I ikke selv har sponsorer til klappepræmier, kan I få op til 6 præmier i form af vin og/eller pakker med golfbolde eller I kan disponere over 300 kr. til klappepræmier, som I selv indkøber. Aftal dette med QQ-matchledelse inden turneringen.

Hvis man har modtaget en præmie f.eks. vinder af en række, så kan man ikke få en klappepræmie. 

Man skal være tilmeldt til turneringen for at modtage præmier -   det gælder alle typer af præmier.
Vi glæder os til jeres turnering!

